Pielikums Nr. 4
pie atklāta konkursa 
“Mirušo pacientu transportēšanas maisu iegāde”,
ID Nr. RAKUS 2026/105, nolikuma
[bookmark: _Hlk46394395]
LĪGUMS Nr. ____________ (projekts) 
par mirušo pacientu transportēšanas maisu piegādi
Rīgā, 	
DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS

[bookmark: _Hlk174522484][bookmark: _Hlk174522497][bookmark: _Hlk147528398][bookmark: _Hlk58841671]SIA “Rīgas Austrumu klīniskā universitātes slimnīca”, reģ. Nr. 40003951628, juridiskā adrese Hipokrāta iela 2, Rīga, LV-1079 (turpmāk – Pasūtītājs), kuru uz statūtu pamata pārstāv ________, no vienas puses, un
___________, reģistrācijas Nr. ___________, juridiskā adrese ___________ (turpmāk – Piegādātājs), kuru uz statūtu pamata pārstāv ___________, no otras puses,
kopā turpmāk saukti – Puses, katrs atsevišķi arī – Puse,
pamatojoties uz atklāta konkursa “Mirušo pacientu transportēšanas maisu iegāde”, ID Nr. RAKUS 2026/105 (turpmāk – Iepirkums), rezultātiem, un atbilstoši Piegādātāja iesniegtajam piedāvājumam, noslēdz šādu līgumu (turpmāk – Līgums):

1. [bookmark: _Ref320629866]LĪGUMA PRIEKŠMETS
1.1. Pasūtītājs pasūta un pērk, bet Piegādātājs pārdod un piegādā Pasūtītājam mirušo pacientu transportēšanas maisus (turpmāk – Prece/Preces) atsevišķās partijās saskaņā ar Pasūtītāja pasūtījumu (turpmāk - Pasūtījums), atbilstoši Līguma un Līguma pielikuma Nr. 1 “Tehniskā specifikācija/Tehniskais un  finanšu piedāvājums“ (turpmāk – Līguma pielikums Nr. 1) noteikumiem un saskaņā ar Latvijas Republikā spēkā esošajiem normatīvajiem aktiem.
1.2. Preču apraksts, komplektācija un tehniskās prasības noteiktas Līguma pielikumā Nr. 1. 

2. LĪGUMA KOPĒJĀ SUMMA UN NORĒĶINU KĀRTĪBA
2.1. Līguma kopējā summa ir līdz EUR 83 538,00 (astoņdesmit pieci tūkstoši pieci simti trīsdesmit astoņi euro) bez pievienotā vērtības nodokļa (turpmāk – PVN). 
2.2. PVN Puses savstarpējos norēķinos piemēro Latvijas Republikas normatīvajos aktos noteiktajā apmērā. PVN izmaiņu gadījumā Puses jauno PVN likmi piemēro ar datumu, no kura tā stājas spēkā. PVN izmaiņu gadījumā Līguma summa bez PVN nevar tikt grozīta.
2.3. Pasūtītājs Līguma ietvaros nav saistīts ar konkrētu iepirkuma apjomu un veic Preču pasūtījumus atbilstoši savām vajadzībām, finanšu iespējām un šā Līguma nosacījumiem, un Piegādātājs šajā sakarā nav tiesīgs celt jebkāda veida pretenzijas. Pasūtītājs Līguma darbības laikā var neapgūt visu Līguma 2.1. punktā paredzēto Līguma summu.
2.4. Piegādātāja noteiktā Preces vienas vienības cena, kas ir norādīta Piegādātāja finanšu piedāvājumā (Līguma pielikums Nr. 1), ir maksimāli pieļaujamā cena un nevar tikt paaugstināta Līguma darbības laikā.
2.5. Piegādātājs pēc savas iniciatīvas ir tiesīgs piegādāt Preces par cenām, kas ir zemākas, nekā Līguma pielikumā Nr. 1 norādītās, piemēram, ja Piegādātājs konkrētai Precei ir izveidojis atlaižu programmu.
2.6. Preces vienas vienības cenā ir iekļautas visas izmaksas par Preces iegādi un piegādi, un visas izmaksas, kas saistītas ar pilnīgu un kvalitatīvu Līguma izpildi, tajā skaitā, bet ne tikai, darbaspēka izmaksas, transporta, visi valsts un pašvaldības noteiktie nodokļi (izņemot PVN) un nodevas, peļņa un ar risku faktoriem saistītās izmaksas, ietverot arī tādus riskus kā normatīvo aktu izmaiņu risks, piegādes (tajā skaitā arī darbaspēka) sadārdzinājuma risks u.c. tiešās un pieskaitāmās izmaksas.
2.7. Apmaksa tiek veikta par kvalitatīvi un Līguma noteikumiem atbilstošu Preces piegādi.
2.8. Par Līguma ietvaros faktiski piegādātajām Precēm Pasūtītājs veic samaksu Piegādātājam 30 (trīsdesmit) dienu laikā pēc Preču piegādes un abpusējas Preču pavadzīmes - rēķina parakstīšanas un iesniegšanas Pasūtītājam.
2.9. Piegādātājs, sagatavojot Preču pavadzīmi - rēķinu, tajā iekļauj informāciju par Līguma numuru un datumu, piegādāto Preču nosaukumu, vienas vienības cenu, piegādāto vienību skaitu, Preču piegādes vietu un datumu, PVN likmi un kopējo cenu ar PVN. 
2.10. Ja Piegādātāja iesniegtajā Preču pavadzīmē - rēķinā nav norādīts Līguma 2.9. punktā noteiktās Preču pavadzīmes - rēķina sastāvdaļas, Pasūtītājs neparaksta Preču pavadzīmi - rēķinu, bet informē Piegādātāju par Līguma noteikumiem neatbilstoša rēķina iesniegšanu.
2.11. Piegādātājam 2 (divu) darba dienu laikā no Pasūtītāja pieprasījuma ir pienākums iesniegt jaunu rēķinu, kas sagatavots atbilstoši Līguma noteikumiem.
2.12. Pasūtītājam nav pienākums apmaksāt Piegādātāja Preču pavadzīmes - rēķinus vai segt jebkādas Piegādātāja izmaksas vai zaudējumus par Preces piegādi, kuru Piegādātājs nav veicis un/vai par Līguma prasībām neatbilstošas kvalitātes vai bojātas Preces piegādi.
2.13. Pirkumu apmaksa tiek veikta ar bezskaidras naudas norēķiniem, pirkuma maksu ieskaitot Piegādātāja norādītajā bankas kontā. Par rēķina samaksas dienu tiek uzskatīta diena, kad Pasūtītājs ir pārskaitījis naudu uz Piegādātāja norādīto bankas norēķinu kontu.
2.14. Katra Puse patstāvīgi sedz savus izdevumus par bankas pakalpojumiem, kas saistīti ar naudas pārskaitījumu.

3. PREČU PASŪTĪŠANAS KĀRTĪBA
3.1. Pasūtītājs pasūta Preces pēc nepieciešamības (pa daļām) visā Līguma darbības laikā. Ja oriģināliepakojuma komplektācija neļauj piegādāt precīzu Preces daudzumu (skaitu), tad jāpiegādā ne mazāk kā Pasūtītājs ir pieprasījis.
3.2. Pasūtītājs nosūta Piegādātāja atbildīgajai personai (Līguma 12.1.2. punkts) Preču Pasūtījumu, kurā norāda nepieciešamo Preču nosaukumus, daudzumu, Preču piegādes vietu un citu informāciju, ja nepieciešams. 
3.3. Piegādātājs, saņemot Pasūtījumu, ne vēlāk kā 1 (vienas) darba dienas laikā no Pasūtītāja Pasūtījuma nosūtīšanas dienas, apstiprina Preces piegādi un norāda Preču piegādes datumu, elektroniski nosūtot Pasūtītāja atbildīgajai personai (Līguma 12.1.1. punkts) rakstisku paziņojumu.

4. PREČU PIEGĀDES UN SAŅEMŠANAS KĀRTĪBA
4.1. Piegādātājs Preci piegādā saskaņā ar tehnisko specifikāciju (Līguma pielikums Nr. 1). 
4.2. Preču piegāde Piegādātājam jāveic 7 (septiņu) kalendāro dienu laikā no Pasūtījuma veikšanas dienas, ja vien Puses konkrētajā Pasūtījumā nav vienojušās par citu piegādes termiņu.
4.3. Preču piegādes vietas ir Pasūtītāja stacionāri:
4.3.1. stacionārs “Gaiļezers”, Hipokrāta iela 2, Rīga;
4.3.2. stacionārs “Biķernieki”, Lielvārdes iela 68, Rīga;
4.3.3. stacionārs “Latvijas Infektoloģijas centrs”, Linezera iela 3, Rīga;
4.3.4. stacionārs “Tuberkulozes un plaušu slimību centrs”, “Upeslejas”, Stopiņu novads.
4.4. Piegādātājs 2 (divas) darba dienas pirms Preču piegādes veikšanas telefoniski saskaņo ar Pasūtītāja atbildīgo personu precīzu piegādes laiku. 
4.5. Pasūtītāja atbildīgās personas piegādāto Preču pieņemšanai:
4.5.1. stacionārā “Gaiļezers” – ___________, tālr. + 371 ___________, elektroniskā pasta adrese ___________ ;
4.5.2. stacionārs “Biķernieki”  – ___________, tālr. + 371 ___________, elektroniskā pasta adrese ___________;
4.5.3. stacionārs “Latvijas Infektoloģijas centrs” – ___________, tālr. + 371 ___________, elektroniskā pasta adrese ___________ ;
4.5.4. stacionārs “Tuberkulozes un plaušu slimību centrs” – ___________, tālr. + 371 ___________, elektroniskā pasta adrese ___________.
4.6. Preču piegādi, izkraušanu un novietošanu Pasūtītāja telpās nodrošina Piegādātājs, izmantojot savu transportu un darbaspēku. Piegādātājs ir atbildīgs par Preču transportēšanas apdrošināšanas izdevumiem. Piegādātājs ir tiesīgs Preču transportēšanas pakalpojumu nodot trešajām personām tikai tādā gadījumā, ja tiek nodrošināti šī Līguma piegādes noteikumi, Piegādātājam uzņemoties šajā Līgumā noteikto atbildību.
4.7. Par Preču nodošanu tiek sastādīti un abpusēji parakstīti Preču pavadzīmes – rēķini, kas apliecina to, ka Pasūtījums ir izpildīts. Pie Preces nodošanas tiek pārbaudīts tās sortiments un daudzums. 
4.8. Ja Preču pieņemšanas laikā tiek konstatēts, ka piegādātais Preču daudzums ir mazāks nekā Pasūtītāja pasūtītais apjoms, Pasūtītājs pieņem Preci piegādātajā apjomā un Piegādātājs ne vēlāk kā nākamajā darba dienā veic attiecīgas korekcijas – sagatavo Preču pavadzīmi – rēķinu par iztrūkstošo Preces apjomu un iztrūkstošo Preci piegādā Pasūtītājam.
4.9. Ja Pasūtītājs konstatē, ka piegādāta nekvalitatīva, bojāta vai neatbilstoša Prece, tad par minētajiem apstākļiem Pasūtītājs sastāda defekta aktu par konstatētajiem Preces trūkumiem, bojājumiem un/vai nepilnībām un 5 (piecu) darba dienu laikā iesniedz Piegādātājam rakstveida pretenziju. Defekta akta forma ir noteikta Līguma pielikumā Nr. 2.
4.10. Piegādātājs 3 (trīs) darba dienu laikā pēc Pasūtītāja pretenzijas saņemšanas aizvieto bojātās vai Pasūtījumam neatbilstošās Preces ar jaunām, atbilstošām Precēm. Izdevumus, kas saistīti ar Preču apmaiņu, sedz Piegādātājs no saviem līdzekļiem.
4.11. Īpašuma tiesības uz Preci pāriet no Piegādātāja uz Pasūtītāju pēc abpusējas Preču pavadzīmes – rēķina parakstīšanas. Līdz Preču pavadzīmes – rēķina abpusējai parakstīšanai visu risku attiecībā uz Preces bojājumu vai bojāeju uzņemas Piegādātājs. 
4.12. Piegādātājs ne vēlāk kā 2 (divas) darba dienas pirms Preču piegādes termiņa iestāšanās rakstveidā informē Pasūtītāju par objektīviem apstākļiem, kas kavē Preču piegādi termiņā. Pasūtītājs izvērtējot Piegādātāja sniegto skaidrojumu ir tiesīgs noteikt citu Preču piegādes termiņu.
4.13. Piegādātājam ir pienākums ne vēlāk kā 3 (trīs) darba dienu laikā informēt Pasūtītāju, ja Preces vairs nav iespējams piegādāt. Ja Piegādātājs vairs nespēj piegādāt Līguma pielikumā Nr. 1 norādītās Preces no viņa neatkarīgu iemeslu dēļ, bet Piegādātājs var nodrošināt tādas pašas vai augstākas kvalitātes tehnoloģiski un funkcionāli analogu Preci par cenu, kas nav augstāka par Līguma pielikumā Nr. 1 norādītās Preces cenu, Pasūtītājs ir tiesīgs veikt Piegādātāja piedāvātās analogās Preces pārbaudi un atbilstības gadījumā Puses var noslēgt rakstveida vienošanos par analogās Preces piegādi, izdarot grozījumus Līgumā.
4.14. Ja Puses nevar vienoties par Preces atbilstību Līguma noteikumiem, proti, Pusēm ir domstarpības par Pasūtītāja izvirzītajām pretenzijām par Preces neatbilstību Līguma noteikumiem, tās pieaicina neatkarīgu ekspertu no atzītu attiecīgās darbības jomas speciālistu vidus atzinuma sniegšanai. Par pieaicināmo ekspertu atzinuma sniegšanai Puses vienojas ar nosacījumu, ka pieaicinātais neatkarīgais eksperts būs vispāratzīts lietpratējs (speciālists) jomā, par kuru Pusēm ir radušās domstarpības. Eksperta pakalpojumus sedz vainīgā puse.

5. KVALITĀTES UN GARANTIJAS NOTEIKUMI
5.1. Piegādātājs piegādā Preces iepakojumā, kas nodrošina Preču saglabāšanu labā stāvoklī, kā arī nodrošina Preču drošu pārvadāšanu (pārnēsāšanu) un izkraušanu. 
5.2. Piegādātājs garantē, ka piegādātās Preces būs jaunas un iepriekš nelietotas un atbildīs visām Līguma un Līguma pielikuma Nr. 1 noteiktajām tehniskajām prasībām, kā arī visu to Latvijas Republikā spēkā esošo normatīvo aktu prasībām, kas uz tām attiecas.
5.3. [bookmark: _Ref367704246][bookmark: _Hlk162266816]Precēm jābūt marķējumam un instrukcijām latviešu valodā atbilstoši spēkā esošiem normatīvajiem aktiem. 
5.4. Piegādātājs atbild par Preču kvalitāti līdz tās derīguma termiņa beigām un sedz Pasūtītājam visus ar Preču neatbilstību kvalitātei saistītos zaudējumu. Precēm jābūt iepakotām tā, lai transportēšanas un glabāšanas laikā saglabātos nemainīga Preču kvalitāte.

6. PIEGĀDĀTĀJA PIENĀKUMI UN TIESĪBAS
6.1. Piegādātāja pienākumi:
6.1.1. saņemot Pasūtījumu, ne vēlāk kā 1 (vienas) darba dienas laikā no Pasūtītāja pasūtījuma nosūtīšanas dienas, saskaņot Preces piegādi;
6.1.2. piegādāt kvalitatīvas Preces atbilstoši Līgumā un Līguma pielikumā Nr. 1 noteiktajām tehniskajām prasībām;
6.1.3. piegādāt Preces iepakojumā, kas nodrošina Preču saglabāšanu labā stāvoklī, kā arī nodrošina Preču drošu pārvadāšanu (pārnēsāšanu) un izkraušanu;
6.1.4. veikt savlaicīgu Preces piegādi saskaņā ar šīs Līguma noteikumiem; 
6.1.5. piegādāt Preci līdz Pasūtītāja norādītajai vietai ar saviem resursiem, piegādes vietu un laiku iepriekš saskaņojot ar Pasūtītāja atbildīgo personu Līguma ietvaros;
6.1.6. Preču piegādes laikā netraucēt Pasūtītāja stacionāra darbu, neaizsprostot kāpnes, ieejas ēkā, neradīt pārmērīgu troksni un tamlīdzīgas neērtības;
6.1.7. ja Piegādātājs piegādā kvalitātes prasībām neatbilstošu Preci un neatbilstība tiek atklāta pēc Preces pieņemšanas no Pasūtītāja puses, Piegādātājam ir pienākums aizstāt neatbilstošās Preces ne vēlāk kā 3 (trīs) darba dienu laikā pēc pretenzijas saņemšanas no Pasūtītāja;
6.1.8. savlaicīgi informēt Pasūtītāju par Līguma izpildes gaitu un par iespējamiem vai paredzamiem kavējumiem Līguma izpildē;
6.1.9. 2 (divu) darba dienu laikā pēc Pasūtītāja pieprasījuma rakstveidā sniegt informāciju par Līguma un Pasūtījumu izpildes gaitu; 
6.1.10. piegādājot Preci, Piegādātājam ir jāievēro Līgums un Pasūtītāja atbildīgo personu tiešie norādījumi un prasības;
6.1.11. Piegādātājam ir pienākums iepazīties un ievērot Nacionālās drošības likuma 22.2 panta (32) daļā noteikto aizliegumu, ka aizliegts šī Līguma izpildes nodrošināšanai piesaistīt darbiniekus, kuri ir Krievijas Federācijas vai Baltkrievijas Republikas pilsoņi, izņemot gadījumus, kad saņemta valsts drošības iestādes atsevišķa atļauja;
6.1.12. nodrošināt, ka līguma izpildē netiek ietvertas un izmantotas Krievijas Federācijas un Baltkrievijas Republikas izcelsmes preces vai tās komponentes un pakalpojumi;
6.1.13. Piegādātājam ir pienākums izpildīt citas Līgumā noteiktās prasības.
6.2.   Piegādātāja tiesības:
6.2.1. saņemt no Pasūtītāja tā rīcībā esošu informāciju, kas nepieciešama Līguma saistību izpildei;
6.2.2. par kvalitatīvu Līguma noteikumu izpildi saņemt samaksu Līgumā noteiktajos termiņos un kārtībā;
6.2.3. Līgumā noteiktos gadījumos saņemt no Pasūtītāja līgumsodu.

7. PASŪTĪTĀJA PIENĀKUMI UN TIESĪBAS
7.1. Pasūtītāja pienākumi:
7.1.1. pieņemt kvalitatīvi un atbilstoši Līgumam un Līguma pielikuma Nr. 1 piegādātu Preci, un veikt to apmaksu Līgumā noteiktajā kārtībā un apmērā;
7.1.2. ja Pasūtītājam, veicot Preces pieņemšanu, atklājas tās trūkumi, bojājumi vai citāda neatbilstība Līguma noteikumiem un Līguma pielikumā Nr. 1 norādītajām tehniskajām prasībām, sastādīt par konstatētajiem pārkāpumiem defekta aktu;
7.1.3. ja Prece piegādāta pienācīgā apjomā un kvalitātē, nodrošināt iesniegtās pavadzīmes – rēķina parakstīšanu;
7.1.4. izpildīt citas Līgumā noteiktās prasības.

7.2.   Pasūtītāja tiesības:
7.2.1. saņemt informāciju no Piegādātāja par Pasūtījuma izpildes gaitu un citiem Līguma izpildes jautājumiem;
7.2.2. neparakstīt Preču pavadzīmi - rēķinu un nepieņemt Preci, ja tā nav atbilstoša Līguma nosacījumiem un/vai Līguma pielikumā Nr. 1 norādītajām tehniskajām  prasībām;
7.2.3. pieprasīt, lai Piegādātājs novērš Pasūtītāja konstatētās Preces nepilnības par saviem līdzekļiem un Pasūtītāja noteiktajos termiņos;
7.2.4. sastādīt defekta aktu un iesniegt rakstisku pretenziju par konstatētajiem Preces bojājumiem, trūkumiem vai neatbilstībām;
7.2.5. pieprasīt un ne vēlāk kā 2 (divu) darba dienu laikā no Piegādātāja saņemt informāciju par Līguma un Pasūtījumu izpildes gaitu;
7.2.6. Līgumā noteiktos gadījumos saņemt no Piegādātāja līgumsodu.

8. PUŠU ATBILDĪBA UN LĪGUMSODS
8.1. Puses ir atbildīgas par Līguma saistību nepienācīgu izpildi vai neizpildi vispār saskaņā ar Līgumu un Latvijas Republikā spēkā esošajiem normatīvajiem aktiem.
8.2. Puses normatīvajos aktos un Līgumā noteiktajā kārtībā ir savstarpēji atbildīgas par otrai Pusei nodarītajiem tiešajiem zaudējumiem, ja tie radušies vienas Puses vai tās darbinieku, kā arī šīs Puses Līgumā izpildē iesaistīto trešo personu darbības vai bezdarbības rezultātā. Puses ir savstarpēji atbildīgas par otrai Pusei nodarītajiem zaudējumiem pilnā apmērā, ja zaudējumi nodarīti aiz vienas Puses vai tās darbinieku, kā arī šīs Puses Līgumā izpildē iesaistīto trešo personu rupjas neuzmanības vai ļaunā nolūkā.
8.3. Ja Pasūtītājs kavē Līgumā noteiktos maksājuma termiņu, Piegādātājam ir tiesības saņemt no Pasūtītāja līgumsodu 0,1% (nulle, komats, viena procenta) apmērā no Piegādātājam neapmaksātās summas par katru nokavēto dienu, bet ne vairāk kā 10% (desmit procentu) apmērā no neapmaksātās summas.
8.4. Ja Piegādātājs nepiegādā Preci Līgumā noteiktajā termiņā, tad Pasūtītājam ir tiesības pieprasīt no Piegādātāja līgumsodu 0,1% (nulle, komats, viens procents) apmērā no nepiegādāto Preču kopējās summas par katru nokavēto dienu, bet ne vairāk par 10% (desmit procentiem) no nepiegādāto Preču kopējās summas. 
8.5. Ja Piegādātājs nepiegādā iztrūkstošo Preču apjomu Līgumā  noteiktajā termiņā (Līguma 4.8. punkts), tad Pasūtītājam ir tiesības pieprasīt no Piegādātāja līgumsodu 10% (desmit procenti) apmērā no nepiegādātā Pasūtījuma apjoma summas.
8.6. Ja Piegādātājs neapmaina neatbilstošās, nekvalitatīvās vai bojātās Preces Līgumā noteiktajā termiņā (Līguma 4.10. punkts), tad Pasūtītājam ir tiesības pieprasīt no Piegādātāja līgumsodu 0,1% (nulle, komats, viens procents) apmērā no neatbilstošo Preču kopējās  summas par katru nokavēto dienu, bet ne vairāk par 10% (desmit procentiem) no neatbilstošo Preču kopējās summas. 
8.7. Ja Piegādātājs atsakās piegādāt Preci par Līguma pielikumā Nr. 1 noteiktajām cenām, Piegādātājs maksā Pasūtītājam līgumsodu EUR 30,00 (trīsdesmit euro) par katru šādu gadījumu.
8.8. Ja Piegādātājs atsakās piegādāt Preces analogu kā noteikts Līguma 4.13. punktā, Pasūtītājs ir tiesīgs par katru šādu Preču pozīciju pieprasīt no Piegādātāja līgumsodu 10% (desmit procenti) apmērā no Līguma pielikumā Nr. 1 attiecīgajai Preču pozīcijai norādītās kopējās summas. 
8.9. Līguma 9.6. punktā (izņemot Līguma 9.6.2. un 9.6.10. apakšpunktu) noteiktajos gadījumos Pasūtītājam ir tiesības saņemt no Piegādātāja līgumsodu 10% (desmit procenti) apmērā no Līguma summas. 
8.10. Līgumā noteikto līgumsodu apmaksa tiek veikta 30 (trīsdesmit) dienu laikā pēc attiecīgās Puses rēķina par līgumsoda pieprasīšanu saņemšanas.
8.11. Pasūtītājs ir tiesīgs attiecīgo līgumsoda summu ieturēt savstarpēja ieskaita veidā, veicot maksājumus par atbilstoši Līguma noteikumiem piegādātajām Precēm.
8.12. Līgumsoda un zaudējumu atlīdzības samaksa neatbrīvo vainīgo Pusi no pienākuma izpildīt Līgumā noteiktās saistības, ja vien no Līguma noteikumiem neizriet citādi.
8.13. Piegādātājs ir atbildīgs par Piegādātāja piesaistīto apakšuzņēmēju saistību neizpildes vai nepienācīgas izpildes rezultātā nodarīto kaitējumu Pasūtītājam un/vai trešajām personām.
8.14. Piegādātājs atlīdzina visus tiešos zaudējumus, kas Preces piegādes laikā Piegādātāja vainas dēļ nodarīti Pasūtītājam. 

9. LĪGUMA DARBĪBAS TERMIŅŠ, SPĒKĀ ESAMĪBA UN GROZĪJUMI
9.1. Līgums stājas spēkā tā abpusējas parakstīšanas dienā un ir spēkā 48 (četrdesmit astoņus) mēnešus vai līdz Līguma summas sasniegšanai (Līguma 2.1. punkts), atkarībā no tā, kurš no nosacījumiem iestājas ātrāk.
9.2. Ja Līguma darbības laikā jaunas iepirkuma procedūras rezultātā Pasūtītājs nav noslēdzis jaunu līgumu attiecībā uz šo pašu līguma priekšmetu, Puses var vienoties par šī Līguma darbības pagarinājumu (nemainot līgumcenas) līdz Pasūtītāja nākamā līguma spēkā stāšanās brīdim.
9.3. Līgums var tikt izbeigts pirms termiņa jebkurā brīdī, Pusēm par to rakstiski vienojoties vai vienpusēji, Līgumā noteiktajā kārtībā. 
9.4. Visi Līguma grozījumi un papildinājumi ir spēkā tikai tādā gadījumā, ja tie ir rakstiski un abu Pušu pārstāvju parakstīti un tie ir saskaņā ar Līgumu un Publisko iepirkumu likuma 61. pantu.
9.5. Pasūtītājam ir tiesības veikt Līgumā grozījumus saskaņā ar Publisko iepirkumu likuma 61. pantu, nemainot Līgumā vispārējo raksturu, veidu un mērķi un, ja grozījumi atbilst vienam no šādiem gadījumiem:
9.5.1. grozījumi ir nebūtiski;
9.5.2. grozījumi ir būtiski un tiek izdarīti Publisko iepirkumu likuma 61.panta trešajā daļā minētajos gadījumos;
9.5.3. grozījumi tiek izdarīti Publisko iepirkumu likuma 61. panta piektajā daļā minētajā gadījumā neatkarīgi no tā, vai tie ir būtiski vai nebūtiski.
9.6. Pasūtītājam ir tiesības vienpusēji atkāpties no Līguma, par to rakstiski paziņojot Piegādātājam 10 (desmit) darba dienas iepriekš un neatlīdzinot tādējādi radušos izdevumus un/vai zaudējumus, ja:
9.6.1. Piegādātājs atkārtoti piegādā Preci, kas neatbilst Līguma noteikumiem vai Līguma pielikumā Nr. 1 norādītājām tehniskajām prasībām;
9.6.2. Pasūtītājam ir zudusi vajadzība pēc Precēm vai arī Preces vairs netiek ražotas vai tās nav iespējas aizstāt ar analogu;
9.6.3. ja Piegādātājs atsakās piegādāt Preci;
9.6.4. Piegādātājs kavē noteikto termiņu vairāk par 3 (trīs) darba dienām (Līguma 4.2. vai 4.10. punkts);
9.6.5. Piegādātājs ir pārkāpis citus Līguma noteikumus un šis pārkāpums (ja to var novērst) netiek novērsts 10 (desmit) darba dienu laikā pēc tam, kad Piegādātājam ir nosūtīts attiecīgs rakstveida paziņojums;
9.6.6. ja Piegādātājs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
9.6.7. Piegādātājam ir pasludināts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība;
9.6.8. Piegādātājs pārkāpis Nacionālās drošības likuma 22.2 panta (32) daļā noteikto aizliegumu; 
9.6.9. ja Pasūtītājs konstatē, ka Līguma izpildē tiek ietverta vai izmantota Krievijas Federācijas vai Baltkrievijas Republikas izcelsmes prece vai tās komponentes un pakalpojumi. Šādā gadījumā Piegādātājs nav tiesīgs izvirzīt jebkādas pretenzijas pret Pasūtītāju;
9.6.10. ja Līguma izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9.7. Piegādātājam ir tiesības atkāpties no Līguma par to rakstveidā paziņojot Pasūtītājam 20 (divdesmit) darba dienas iepriekš, ja iestājies vismaz viens no šādiem gadījumiem:
9.7.1. Pasūtītājs savas vainas dēļ Līgumā noteiktajos termiņos nav veicis Līgumā noteiktos maksājumus un šāds kavējums pārsniedz 30 (trīsdesmit) dienas, un Piegādātājs pienācīgi ir izpildījis savas Līgumā noteiktās saistības un nosūtījis Pasūtītājam atgādinājumu par maksājuma kavēšanu;
9.7.2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība;
9.7.3. Līgumu nav iespējams izpildīt tādēļ, ka Pasūtītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

10. LĪGUMA IZPILDĒ IESAISTĪTĀ PERSONĀLA UN APAKŠUZŅĒMĒJA IESAISTĪŠANA UN NOMAIŅAS KĀRTĪBA (ja tiek piesaistīti)
10.1. Piegādātājs ir atbildīgs par piesaistītā personāla un apakšuzņēmēju veiktā darba atbilstību šī Līguma prasībām. 
10.2. Uzsākot iepirkuma līguma izpildi, Piegādātājs iesniedz darbos, vai pakalpojumu sniegšanā iesaistīto apakšuzņēmēju sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Piegādātāja apakšuzņēmēju apakšuzņēmējus. Iepirkuma līguma izpildes laikā Piegādātājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts darbu veikšanā vai pakalpojumu sniegšanā.
10.3. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
10.4. Pēc Līguma noslēgšanas Piegādātājs atbilstoši Publisko iepirkumu likuma 62. pantā  noteiktajai kārtībai drīkst veikt Līguma izpildē iesaistītā personāla un apakšuzņēmēju maiņu, to iepriekš saskaņojot ar Pasūtītāju. Pasūtītājs nepiekrīt personāla un/vai apakšuzņēmēja nomaiņai gadījumā, ja pēc personāla un/vai apakšuzņēmēja viedokļa par nomaiņas iemesliem uzklausīšanas tiek secināts, ka personāla un/vai apakšuzņēmēja nomaiņa tiek veikta, lai izvairītos no saistību izpildes pret apakšuzņēmēju vai personālu. 
10.5. Pasūtītājs nepiekrīt personāla nomaiņai, kuru tas iesaistījis Līguma izpildē un par kuru Iepirkuma piedāvājumā sniedzis informāciju Pasūtītāja iepirkuma komisijai, un kura kvalifikācijas atbilstību Iepirkuma nolikumā izvirzītajām prasībām Pasūtītāja iepirkuma komisija ir vērtējusi, kā arī apakšuzņēmēju, uz kuru iespējām Piegādātājs balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām nomaiņai, ja pastāv kāds no šādiem nosacījumiem:
10.5.1. tiek piedāvāts nomainīt personālu vai apakšuzņēmēju un tas neatbilst tām Iepirkuma procedūras dokumentos noteiktajām prasībām, kas attiecas uz personālu vai apakšuzņēmējiem;
10.5.2. tiek piedāvāts nomainīt apakšuzņēmēju, uz kura iespējām Piegādātājs balstījies, lai apliecinātu savas kvalifikācijas atbilstību Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Piegādātājs atsaucies, apliecinot savu atbilstību Iepirkuma procedūrā noteiktajām prasībām vai tas atbilst Publisko iepirkumu likuma 42. panta otrajā daļā 1., 2., 3., 4, 5., 6., 7., 10., 11., 12., 13. un 14. punktā minētajiem pretendentu izslēgšanas nosacījumiem;
10.5.3. tiek piedāvāts nomainīt apakšuzņēmēju, kura veicamo būvdarbu vai sniedzamo pakalpojumu vērtība ir vismaz EUR 10 000, un tas atbilst Publisko iepirkumu likuma 42. panta otrajā daļā 1., 2., 3., 4, 5., 6., 7., 10., 11., 12., 13. un 14. punktā minētajiem pretendentu izslēgšanas nosacījumiem.
10.6. Pasūtītājs nepiekrīt apakšuzņēmēja nomaiņai vai jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājumu izvērtēšanas kritērijiem.
10.7. Pasūtītājs nepiekrīt piedāvājumā norādītā apakšuzņēmēja nomaiņai, ja apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
10.8. Pasūtītājs nepiekrīt apakšuzņēmēja nomaiņai vai jauna apakšuzņēmēja, kura izpildāmo būvdarbu vai sniedzamo pakalpojumu vērtība ir EUR 10 000, iesaistīšanai Līguma izpildē, ja uz piedāvāto apakšuzņēmēju attiecas pretendentu izslēgšanas nosacījumi, kas minēti Publisko iepirkumu likuma 42. panta otrajā daļā 1., 2., 3., 4, 5., 6., 7., 10., 11., 12., 13. un 14. punktā.
10.9. Lūgumu nomainīt Piegādātāja personālu vai apakšuzņēmēju vai iesaistīt jaunu apakšuzņēmēju, Piegādātājs iesniedz Pasūtītājam, norādot informāciju un pievienojot dokumentus, kas nepieciešami lēmuma pieņemšanai. 
10.10. Pasūtītājs pieņem lēmumu, atļaut vai atteikt Piegādātāja personāla vai apakšuzņēmēja nomaiņu vai jauna apakšuzņēmēja iesaistīšanu Līguma izpildē, 5 (piecu) darba dienu laikā pēc tam, kad tas saņēmis visu informāciju un dokumentus, kas nepieciešami lēmuma pieņemšanai. Pieņemot lēmumu, Pasūtītājs ņem vērā Publisko iepirkumu likuma 62. panta nosacījumus. Par pieņemto lēmumu Pasūtītājs paziņo rakstveidā, nosūtot to pa faksu vai elektroniski, kā arī pa pastu uz Piegādātāja norādīto adresi.

11. NEPĀRVARAMA VARA
11.1. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas, vai slimības karantīnas ierobežojumi, kas izraisījuši preču piegādes/pakalpojumu sniegšanas, būvdarbu veikšanas ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.
11.2. Puse, kura nokļuvusi nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā 5 (piecu) darba dienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šī Līguma  saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
11.3. Ja nepārvaramas varas apstākļu dēļ Līgums nav izpildāma ilgāk par 1 (vienu) mēnesi, katram no Pusēm ir tiesības vienpusēji izbeigt Līgumu, par to rakstiski informējot otru Pusi. Šajā gadījumā neviena Puse nevar prasīt Līguma izbeigšanas rezultātā radušos zaudējumu atlīdzināšanu.

12. CITI NOTEIKUMI
12.1. Atbildīgās personas Līguma ietvaros:
12.1.1. no Pasūtītāja puses: ___________, tālr. + 371 ___________, elektroniskā pasta adrese ___________. Persona pilnvarota (-as)  komunikācijai ar Piegādātāju, Līguma izpildes uzraudzības veikšanai, Pasūtījumu veikšanai, defekta aktu un pretenziju parakstīšanai un citu ar Līguma izpildi saistītu darbību nodrošināšanai (izņemot grozījumu veikšanai Līgumā);
12.1.2. no Piegādātāja puses – ___________, tālr. + 371 ___________, elektroniskā pasta adrese ___________. Persona pilnvarota (-as) personas komunikācijai ar Piegādātāju, Līguma izpildes uzraudzības veikšanai, pasūtījumu apstiprināšanai, defekta aktu parakstīšanai un citu ar Līguma izpildi saistītu darbību nodrošināšanai.
12.2. Visas domstarpības un strīdi, kādi izceļas starp Pusēm saistībā ar Līguma izpildi, tiek risināti savstarpēju pārrunu ceļā.
12.3. Ja Puses nespēj strīdu atrisināt savstarpēju pārrunu rezultātā, tas tiek atrisināts Latvijas Republikas vispārējas jurisdikcijas tiesā Latvijas Republikas normatīvajos aktos noteiktajā kārtībā. Līgums tiek interpretēts un pildīts saskaņā ar Latvijas Republikas normatīvajiem aktiem.
12.4. Puses nav tiesīgas pilnīgi vai daļēji nodot šajā Līgumā noteiktās tiesības un pienākumus trešajām personām bez otrās Puses rakstiskas piekrišanas.
12.5. Piegādātāju aizstāj ar citu piegādātāju, ja pēc Piegādātāja uzņēmuma pārstrukturēšanas, tostarp pēc pārņemšanas, apvienošanas, iegādes vai maksātnespējas, Piegādātāja vietā pilnībā vai daļēji stājas cits ekonomikas dalībnieks, kurš atbilst paziņojumā par līgumu vai Iepirkumā noteiktajām kvalifikācijas prasībām un uz kuru neattiecas Publisko iepirkumu likuma 42. pantā paredzētie izslēgšanas iemesli, kā arī netiek veiktas citas būtiskas Līguma izmaiņas.
12.6. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro noteikumus atbilstoši spēkā esošajiem normatīvajiem aktiem.
12.7. Informācija, kas tiek nosūtīta uz Līgumā norādītajām elektroniskā pasta adresēm, uzskatāma par saņemtu nākamajā darba dienā.
12.8. Ja kādai no Pusēm tiek mainīta Līgumā noteiktā atbildīgā persona, tad tā 5 (piecu) darba dienu laikā nosūta informatīvu paziņojumu otrai Pusei uz Līgumā norādīto e-pastu. Šādā gadījumā nav nepieciešams veikt grozījumus Līgumā.
12.9. Puses paziņo viena otrai par Pušu juridiskā statusa, juridiskās vai korespondences adreses un bankas rekvizītu maiņu, pasludinātu maksātnespējas procesu vai tiesiskās aizsardzības (ārpustiesas tiesiskās aizsardzības) procesa īstenošanu, reorganizāciju vai likvidāciju 5 (piecu) darba dienu laikā no dienas, kad attiecīgais apstāklis iestājies, nosūtot paziņojumu uz otras Puses elektroniskā pasta adresi, izmantojot drošu elektronisko parakstu. Iesniegtais paziņojums kļūst par Līguma neatņemamu sastāvdaļu. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. 
12.10. Par konfidenciālu informāciju nav uzskatāms Līguma teksts un Pasūtītāja sniegtā informācija, ja tā ir tiesiskā kārtā kļuvusi publiski pieejama, iekļauta Pušu administrācijas un grāmatvedības sagatavotos publiska rakstura pārskatos un atskaitēs, kā arī sagatavotajos un izplatīšanai paredzētajos mārketinga un reklāmas materiālos.
12.11. Ja Līguma izpildes ietvaros, tiek iegūti dokumenti vai informācija, kas satur vai var saturēt fizisko personu datus, tad Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” un Latvijas Republikas normatīvajos aktos noteiktās prasības šādu datu apstrādei un aizsardzībai.
12.12. Līguma teksts sastādīts uz 	  (	) lapām, parakstīts ar drošu elektronisko parakstu un satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams abpusēji parakstīts Līgums un tā pielikumi elektroniskā formātā. Līgumam uz parakstīšanas brīdi pievienoti:
12.12.1.  pielikums Nr. 1 “Tehniskā specifikācija/Tehniskais un finanšu piedāvājums” uz ___________ (______) lapām/ 	 xlsx.datne;
12.12.2. pielikums Nr. 2 “Defektu akta paraugs” uz ___________ (______) lapām.

13. PUŠU REKVIZĪTI UN PARAKSTI

	13.1.PASŪTĪTĀJS:
SIA “Rīgas Austrumu klīniskā 
universitātes slimnīca”
Hipokrāta iela 2, Rīga, LV-1079
Reģ. Nr. 40003951628
Oficiālā elektroniskā adrese: 
_DEFAULT@40003951628
Banka: AS “Swedbank”
Bankas kods: HABALV22
Konta Nr. LV24HABA0001407045805

_____________________________


	13.2.PIEGĀDĀTĀJS:
______________________
______________________
Reģ. Nr. ______________________
Banka: ______________________
Bankas kods: ______________________
Konta Nr. ______________________

______________________________

Līguma pielikums Nr. 2
“Defektu akts (forma)”
DEFEKTU AKTS (forma)
202_.gada    .             Līgums Nr.____  par ____________
Rīgā,	___. gada __.____________
SIA „Rīgas Austrumu klīniskā universitātes slimnīca”,  reģ. Nr. 40003951628, juridiskā adrese Hipokrāta iela 2, Rīga, LV-1079, (turpmāk – Pasūtītājs) saskaņā ar 202_.gada    .             Līgumu Nr. ____________, turpmāk – Līgums, kas noslēgts starp Pasūtītāju un nosaukums, vienotais reģistrācijas numurs, juridiskā adrese, (turpmāk – Piegādātājs),
parakstot šo aktu konstatē:
1. Prece ar Preču pavadzīmi - rēķinu nodota Pasūtītājam 20___. gada ____.________________.
2. Saskaņā ar Līguma 5.2. punktu, Piegādātājs garantē, ka piegādātās Preces būs jaunas un iepriekš nelietotas un atbildīs visiem Līguma noteikumiem un Līguma pielikumā Nr. 1 izvirzītajām tehniskajām prasībām, kā arī visu to Latvijas Republikā spēkā esošo normatīvo aktu prasībām, kas uz tām attiecas.
3. Pasūtītājs ir konstatējis šādus Preces defektus/ trūkumus/ neatbilstības: 
	Nr.
	Preces nosaukums, defektu/ trūkumu/ neatbilstības apraksts
	Novēršanas termiņš

	
	
	

	
	
	

	
	
	

	
	
	

	
	
	


4. Aktam pievienota Preces defektu/ trūkumu/ neatbilstības fotofiksācija uz ______ lapām. (pievieno, ja Preces defektiem/ trūkumiem/ neatbilstībām iespējams veikt fotofiksāciju)
5. Saskaņā ar Līguma noteikumiem, Aktā norādīto Preču defektu/ trūkumu/ neatbilstības rakstura, novēršanas termiņš ir 20 ___.gada ____. ________________. 
6. Akts sagatavots uz ___ (________) lapām, tam pielikumā pievienots Akta 3. un 4. punktā noteikto un Pasūtītājam iesniegto dokumentu saraksts, un tas parakstīts trīs eksemplāros, latviešu valodā, visiem eksemplāriem ir vienāds juridiskais spēks,  1 (viens) akta eksemplārs tiek nodots Piegādātājam, bet 2 (divi) – Pasūtītājam.

	Piegādātājs:
	Pasūtītājs:

	
_______________________________
	
_________________________________

	(kontaktpersonas paraksts)
	(kontaktpersonas paraksts)

